Müsbət hal kimi qeyd edilməlidir ki, ilk dəfə olaraq bələdiyyə sədrliyi və ya üzvlüyünə seçilmiş qadınların sayı 4 faizdən 26,7 faizə qədər artmışdır. Bu həm də qadınların Milli Məclisə qarşıdakı seçkilərdə fəal iştirakına zəmin yaratmışdır. Artıq biz bu seçkilərə də hazırlıq işinə başlam-ışıq. Seçki təcrübəsinin daha da təkmilləşdirilməsi və vətəndaşların seçki hüquqlarının etibarlı müdafiəsi, seçicilərin fəallığının artırılması ilə öz iradələrini sərbəst ifadə etməsi, hər bir namizəd üçün bərabər imkanların yaradılması, yerli icra hakimiyyəti və polis orqanlarının fəaliyyətinin qanun çərçivəsində təmin edilməsi məqsədi ilə maarifləndirmə işi davam etdiriləcəkdir. Mən bu seçkilərdə hamınıza uğurlar arzulayıram. Seçki zamanı bəzi nöqsanlar aşkarlanmış və onların aradan qaldırılması üçün tövsiyələr verilmiş, seçicilərin sualları cavablandırılmışdır. MSK-nın müvafiq qərarına əsasən, 33 seçki məntəqəsindəki səsvermənin nəticələri və 9 bələdiyyəyə seçkilər etibarsız hesab edilmişdir.